ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση του εσωτερικού κανονισμού της
Παθολογικής Κλινικής του Τομέα Παθολογικού Νοσηλευτικού του Τμήματος Νοσηλευτικής της
Σχολής Επιστημών Υγείας του Εθνικού και Καποδιστριακού Πανεπιστημίου Αθηνών (ΕΚΠΑ).
Κατάργηση της Γαστρεντερολογικής Κλινικής και
του Ηπατογαστρεντερολογικού Εργαστηρίου του
Παθολογικού - Νοσηλευτικού Τομέα του Τμήματος Νοσηλευτικής της Σχολής Επιστημών Υγείας
του Εθνικού και Καποδιστριακού Πανεπιστημίου
Αθηνών (ΕΚΠΑ).
Μετονομασία του Εργαστηρίου Συγκριτικής Παιδαγωγικής, Διεθνούς Εκπαιδευτικής Πολιτικής
και Επικοινωνίας του Παιδαγωγικού Τμήματος
Δημοτικής Εκπαίδευσης της Σχολής Επιστημών
της Αγωγής, σε Εργαστήριο Εκπαιδευτικού Σχεδιασμού, Δια Βίου Μάθησης και Επικοινωνίας και
τροποποίηση του εσωτερικού του κανονισμού.
Ίδρυση Β’ Αγγειοχειρουργικής Κλινικής στον Τομέα Χειρουργικής της Ιατρικής Σχολής της Σχολής
Επιστημών Υγείας του Εθνικού και Καποδιστριακού Πανεπιστημίου Αθηνών (ΕΚΠΑ) και καθορι-
σμός του εσωτερικού της κανονισμού.
ΑΠΟΦΑΣΕΙΣ
Αριθμ. πράξης 605
(1)
Τροποποίηση του εσωτερικού κανονισμού της
Παθολογικής Κλινικής του Τομέα Παθολογικού Νοσηλευτικού του Τμήματος Νοσηλευτικής της
Σχολής Επιστημών Υγείας του Εθνικού και Καποδιστριακού Πανεπιστημίου Αθηνών (ΕΚΠΑ).
Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Την παρ. 24 του άρθρου 80 του ν. 4009/2011, όπως
προστέθηκε με το άρθρο 96 του ν. 4310/2014, όπως αυτό
αντικαταστάθηκε με το άρθρο 60 του ν. 4386/2016, και
το άρθρο 28Α του ν. 4485/2017, όπως αυτό προστέθηκε
με το άρθρο 51 του ν. 4559/2018.
2. Το π.δ. 81/1992 «Ίδρυση κλινικών και εργαστηρίων στο Τμήμα Νοσηλευτικής του Πανεπιστημίου Αθη-
νών και καθορισμός του εσωτερικού τους κανονισμού»
(Α’ 37), με την οποία ιδρύθηκε η Παθολογική Κλινική.
3. Την υπ’ αρ. 1317/8-8-2019 πρυτανική πράξη «Τροποποίηση του εσωτερικού κανονισμού της Παθολογικής
Κλινικής του Τμήματος Νοσηλευτικής της Σχολής Επιστημών Υγείας του ΕΚΠΑ» (Β’ 3317), με την οποία η Πα-
θολογική Κλινική εντάχθηκε στον Τομέα Παθολογικού Νοσηλευτικού.
4. Την υπό στοιχεία Υ4α/77048/2007 κοινή υπουργική
απόφαση (Β’ 1088), με την οποία η Παθολογική Κλινική
μετεγκαταστάθηκε στο Γ.Ο.Ν.Κ. «ΟΙ ΑΓΙΟΙ ΑΝΑΡΓΥΡΟΙ»
από το Π.Γ.Ν. - Μαιευτήριο «ΕΛΕΝΑ ΒΕΝΙΖΕΛΟΥ», όπου
είχε αρχικώς εγκατασταθεί (Β’ 814/1995).
5. Την υπ’ αρ. 2020022777/18-12-2020 βεβαίωση της
Προϊσταμένης της Γενικής Διεύθυνσης Περιουσίας και
Οικονομικών.
6. Την από 22-12-2020 απόφαση της Συγκλήτου.
7. Την από 22-07-2020 απόφαση της Συνέλευσης του
Τμήματος Νοσηλευτικής.
8. Την από 21-7-2020 απόφαση της Γενικής Συνέλευσης του Παθολογικού - Νοσηλευτικού Τομέα
9. Το υπ’ αρ. 2208/01-07-2020 έγγραφο του Διευθυντή
της Παθολογικής Κλινικής.
10.Το υπ’ αρ. 116/11-09-2020 έγγραφο του Προέδρου
του Τμήματος Νοσηλευτικής.
11. Το γεγονός ότι, η τροποποίηση του εσωτερικού
κανονισμού της Παθολογικής Κλινικής δεν προκαλεί
δαπάνη σε βάρος του τακτικού προϋπολογισμού ή της
κρατικής επιχορήγησης του Ιδρύματος, αποφασίζουμε:
Την τροποποίηση της παρ. β του άρθρου 1, του άρθρου 3 (προσθήκη παρ. θ), του άρθρου 4, της παρ. 1 του
άρθρου 5, της παρ. 1 του άρθρου 6 και του άρθρου 7
(διαγραφή παρ. α) του εσωτερικού κανονισμού της Παθολογικής Κλινικής, όπως αυτός καθορίστηκε με το π.δ.
81/1992 (Α΄ 37) και τροποποιήθηκε με την υπ’ αρ. 1317/
08-08-2019 πρυτανική πράξη (Β΄ 3317), ως ακολούθως:
1. Στο τέλος της παρ. β) του άρθρου 1 του π.δ. 81/1992
(Α΄ 37), όπως αυτό τροποποιήθηκε με την υπ’ αρ. 1317/
08.08.2019 πρυτανική πράξη (Β΄ 3317), προστίθεται εδάφιο, ως εξής:
«Η Παθολογική Κλινική του Τομέα Παδολογικού - Νοσηλευτικού του Τμήματος Νοσηλευτικής συγκροτείται
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
15 Απριλίου 2021
ΤΕΥΧΟΣ  ΔΕΥΤΕΡΟ
Αρ. Φύλλου 1528
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1528/15.04.2021
από την Ηπατογαστρεντερολογική Μονάδα, η οποία
εξυπηρετεί τις ειδικές εκπαιδευτικές και νοσηλευτικές
ανάγκες στα γνωστικά αντικείμενα της Ηπατολογίας και
Γαστρεντερολογίας».
2. Μετά την παρ. η) του άρθρου 3 προστίθεται παρ. θ)
ως εξής:
«θ. Η Ηπατογαστρεντερολογική Μονάδα έχει ως
αποστολή:
1. Την κάλυψη σε προπτυχιακό και μεταπτυχιακό
επίπεδο των διδακτικών και ερευνητικών αναγκών του
Τμήματος Νοσηλευτικής, καθώς και άλλων τμημάτων
του Πανεπιστημίου Αθηνών, την ειδίκευση νοσηλευτών,
γιατρών και άλλων λειτουργών των κλάδων υγείας σε
θέματα που εμπίπτουν στα αντικείμενα δραστηριότητας
της Μονάδας.
2. Τη συνεργασία κάθε μορφής με κέντρα ερευνών και
ακαδημαϊκά ιδρύματα ημεδαπής και αλλοδαπής, εφόσον
οι επιστημονικοί στόχοι, συμπίπτουν, συμβαδίζουν και
αλληλοσυμπληρώνονται με εκείνους της Μονάδας.
3. Τη διοργάνωση επιστημονικών διαλέξεων, ημερίδων, σεμιναρίων, συμποσίων, συνεδρίων και άλλων
επιστημονικών εκδηλώσεων, την πραγματοποίηση δημοσιεύσεων και εκδόσεων και την πρόσκληση Ελλήνων
και ξένων αναγνωρισμένων επιστημόνων.
4. Την παροχή υπηρεσιών σε ιδιώτες κατά τα προβλεπόμενα στο π.δ. 159/1984 «Προϋποθέσεις παροχής υπη-
ρεσιών από τα Πανεπιστημιακά εργαστήρια σε ιδιώτες
και κάθε νομικής μορφής οργανισμούς» (Α’ 53).
5. Τη διεξαγωγή ερευνητικών προγραμμάτων με σκοπό την αναζήτηση, μελέτη και ανάπτυξη νέων τεχνικών
και θεραπευτικών μεθόδων.
6. Την εξυπηρέτηση των διαφόρων κοινωνικών αναγκών όταν και όποτε ζητείται συγκεκριμένη συνδρομή
που ανήκει στο αντικείμενο της Μονάδας».
3. Το άρθρο 4 συμπληρώνεται ως εξής:
«ε) Το προσωπικό της Παθολογικής Κλινικής απαρτίζεται από μέλη Δ.Ε.Π του Τομέα Παθολογικού - Νοσηλευ-
τικού του Τμήματος Νοσηλευτικής των οποίων το γνωστικό αντικείμενο εμπίπτει στα διδακτικά, ερευνητικά
και νοσηλευτικά ενδιαφέροντα της Κλινικής, μέλη Ε.ΔΙ.Π
και μέλη Ε.Τ.Ε.Π, καθώς και από ειδικευμένους ιατρούς,
νοσηλευτές, λοιπό επιστημονικό και διοικητικό προσωπικό που τοποθετούνται στην Κλινική σύμφωνα με τις
εκάστοτε κείμενες διατάξεις».
4. Στο τέλος της παρ. 1 του άρθρου 5 προστίθενται
εδάφια, ως εξής:
«Η Παθολογική Κλινική διευθύνεται από μέλος Δ.Ε.Π
του Τομέα Παθολογικού - Νοσηλευτικού του Τμήματος
Νοσηλευτικής του οποίου το γνωστικό αντικείμενο είναι
αντίστοιχο με αυτό της Κλινικής και εκλέγεται σύμφωνα
με την κείμενη νομοσεσία. Η Ηπατογαστρεντερολογική
Μονάδα της Παθολογικής Κλινικής διευθύνεται από τον
Διευθυντή της Παθολογικής Κλινικής του Τομέα Παθολογικού - Νοσηλευτικού του Τμήματος Νοσηλευτικής του
Εθνικού και Καποδιστριακού Πανεπιστημίου Αθηνών ο
οποίος μπορεί να ορίζει Επιστημονικό Υπεύθυνο μέλος
ΔΕΠ ή άλλον επιστήμονα ο οποίος έχει εξειδικευμένα
προσόντα σχετικά με το αντικείμενο της Ηπατογαστρεντερολογικής Μονάδας».
5. Στο τέλος της παρ. 1 του άρθρου 6 προστίθενται
εδάφια, ως εξής:
«Η Ηπατογαστρεντερολογική Μονάδα της Παθολογικής Κλινικής εγκαθίσταται και λειτουργεί στους χώ-
ρους εγκατάστασης της Κλινικής στο Γ.Ο.Ν.Κ «ΟΙ ΑΓΙΟΙ
ΑΝΑΡΓΥΡΟΙ» (υπό στοιχεία 4α/77048/2007/19-06-2007
κοινή υπουργική απόφαση, Β΄ 1088) και η λειτουργία
της διέπεται από τον Εσωτερικό Κανονισμό λειτουργίας
της Παθολογικής Κλινικής. Στους χώρους εγκατάστασης
υπάρχει πινακίδα με τον τίτλο της Παθολογικής κλινικής
και της Μονάδας της».
6. Η παρ. α) του άρθρου 7 διαγράφεται.
Κατά τα λοιπά ισχύουν τα άρθρα του εσωτερικού κανονισμού της Παθολογικής Κλινικής, όπως αυτός καθο-
ρίστηκε με το π.δ. 81/1992 (Α΄ 37) και τροποποιήθηκε με
την υπ’ αρ. 1317/08.08.2019 πρυτανική πράξη (Β΄ 3317).
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 5 Απριλίου 2021
Ο Πρύτανης
ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ
Ι
Αριθμ. πράξης 604
(2)
Κατάργηση της Γαστρεντερολογικής Κλινικής
και του Ηπατογαστρεντερολογικού Εργαστηρίου του Παθολογικού - Νοσηλευτικού Τομέα του
Τμήματος Νοσηλευτικής της Σχολής Επιστημών
Υγείας του Εθνικού και Καποδιστριακού Πανεπιστημίου Αθηνών (ΕΚΠΑ).
Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Την παρ. 24 του άρθρου 80 του ν. 4009/2011, όπως
προστέθηκε με το άρθρο 96 του ν. 4310/2014, όπως αυτό
αντικαταστάθηκε με το άρθρο 60 του ν. 4386/2016, και
τα άρθρα 28 και 28Α του ν. 4485/2017, όπως το τελευταίο
προστέθηκε με το άρθρο 51 του ν. 4559/2018.
2. Την υπ’ αρ. 298/11-1-2017 πρυτανική πράξη «Ίδρυση
Γαστρεντερολογικής Κλινικής στο Τμήμα Νοσηλευτικής
της Σχολής Επιστημών Υγείας και έγκριση του εσωτερικού κανονισμού λειτουργίας της» (Β΄ 156).
3. Το π.δ. 228/2001 «Ίδρυση Ηπατογαστρεντερολογικού εργαστηρίου στο Τμήμα Νοσηλευτικής του Εθνικού
και Καποδιστριακού Πανεπιστημίου Αθηνών και καθορισμός του εσωτερικού του κανονισμού» (Α΄ 175).
4. Την υπ’ αρ. 1341/8-8-2019 πρυτανική πράξη «Τροποποίηση του εσωτερικού κανονισμού του Ηπατογα-
στρεντερολογικού Εργαστηρίου του Τμήματος Νοσηλευτικής της Σχολής Επιστημών Υγείας του Εθνικού και
Καποδιστριακού Πανεπιστημίου Αθηνών» (Β΄ 3238), με
την οποία το Ηπατογαστρεντερολογικό Εργαστήριο
εντάχθηκε στον Παθολογικό - Νοσηλευτικό Τομέα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1528/15.04.2021
5. Την υπό στοιχεία Υ4α/77048/2007 κοινή υπουργική απόφαση (Β΄ 1088), με την οποία το Ηπατογαστρε-
ντερολογικό Εργαστήριο εγκαταστάθηκε στο Γ.Ο.Ν.Κ.
«ΟΙ ΑΓΙΟΙ ΑΝΑΡΓΥΡΟΙ».
6. Την από 22-12-2020 απόφαση της Συγκλήτου.
7. Την από 22-7-2020 απόφαση της Συνέλευσης του
Τμήματος Νοσηλευτικής.
8. Την από 21-7-2020 απόφαση της Γενικής Συνέλευσης του Παθολογικού - Νοσηλευτικού Τομέα.
9. Το υπ’ αρ. 117/11-9-2020 έγγραφο του Προέδρου
του Τμήματος Νοσηλευτικής.
10. Το γεγονός ότι η κατάργηση της Γαστρεντερολογικής Κλινικής και του Ηπατογαστρεντερολογικού Εργα-
στηρίου δεν προκαλεί δαπάνη σε βάρος του τακτικού
προϋπολογισμού ή της κρατικής επιχορήγησης του
Ιδρύματος, αποφασίζουμε:
Α) Την κατάργηση της Γαστρεντερολογικής Κλινικής
(υπ’ αρ. 298/11-1-2017 πρυτανική πράξη (Β΄ 156) και του
Ηπατογαστρεντερολογικού Εργαστηρίου (π.δ. 228/2001,
Α΄ 175 και υπ’ αρ. 1341/8-8-2019 πρυτανική πράξη
(Β΄ 3238) του Παθολογικού - Νοσηλευτικού Τομέα του
Τμήματος Νοσηλευτικής της Σχολής Επιστημών Υγείας
του Ιδρύματος και
Β) την κατανομή και ένταξη του εξοπλισμού και των
οργάνων του Ηπατογαστρεντερολογικού Εργαστηρίου
στην Παθολογική Κλινική για την κάλυψη των αναγκών
της υπό ίδρυση Ηπατογαστρεντερολογικής Μονάδας.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 5 Απριλίου 2021
Ο Πρύτανης
ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ
Ι
Αριθμ. πράξης 601
(3)
Μετονομασία του Εργαστηρίου Συγκριτικής Παιδαγωγικής, Διεθνούς Εκπαιδευτικής Πολιτικής
και Επικοινωνίας του Παιδαγωγικού Τμήματος
Δημοτικής Εκπαίδευσης της Σχολής Επιστημών
της Αγωγής, σε Εργαστήριο Εκπαιδευτικού Σχεδιασμού, Δια Βίου Μάθησης και Επικοινωνίας και
τροποποίηση του εσωτερικού του κανονισμού.
Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Την παρ. 24 του άρθρου 80 του ν. 4009/2011, όπως
προστέθηκε με το άρθρο 96 του ν. 4310/2014, όπως αυτό
αντικαταστάθηκε με το άρθρο 60 του ν. 4386/2016, και
το άρθρο 28 του ν. 4485/2017.
2. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α΄ 124).
3. Το π.δ. 234/2002 «Ίδρυση εργαστηρίων στο Παιδαγωγικό Τμήμα Δημοτικής Εκπαίδευσης του Εθνικού και
Καποδιστριακού Πανεπιστημίου Αθηνών και καθορισμός
του εσωτερικού τους κανονισμού» (Α΄ 213).
4. Την από 2-3-2021 απόφαση της Συγκλήτου.
5. Την από 24-04-2020 εισήγηση της Συνέλευσης του
οικείου Τμήματος.
6. Το γεγονός ότι η μετονομασία του Εργαστηρίου Συγκριτικής Παιδαγωγικής, Διεθνούς Εκπαιδευτικής Πο-
λιτικής και Επικοινωνίας του Παιδαγωγικού Τμήματος
Δημοτικής Εκπαίδευσης της Σχολής Επιστημών της Αγωγής και η τροποποίηση του εσωτερικού του κανονισμού
δεν προκαλεί δαπάνη σε βάρος του τακτικού προϋπολογισμού ή της κρατικής επιχορήγησης του Ιδρύματος,
αποφασίζουμε:
Τη μετονομασία του Εργαστηρίου Συγκριτικής Παιδαγωγικής, Διεθνούς Εκπαιδευτικής Πολιτικής και
Επικοινωνίας του Παιδαγωγικού Τμήματος Δημοτικής
Εκπαίδευσης της Σχολής Επιστημών της Αγωγής, σε Εργαστήριο Εκπαιδευτικού Σχεδιασμού, Δια Βίου Μάθησης
και Επικοινωνίας και την τροποποίηση της παρ. δ του άρθρου 1, του άρθρου 2 (προσθήκη παρ. 5), των παρ. 1 και
2 του άρθρου 4 και του άρθρου 6 (διαγραφή παρ. δ) του
εσωτερικού του κανονισμού, όπως αυτός καθορίστηκε
με το π.δ. 234/2002 (Α΄ 213), ως ακολούθως:
1. Η παρ. δ του άρθρου 1 αντικαθίσταται ως εξής:
’’δ) Το Εργαστήριο «Συγκριτικής Παιδαγωγικής, Διεθνούς Εκπαιδευτικής Πολιτικής και Επικοινωνίας», μετο-
νομάζεται σε Εργαστήριο «Εκπαιδευτικού Σχεδιασμού,
Δια Βίου Μάθησης και Επικοινωνίας», το οποίο θα καλύπτει διδακτικές, εκπαιδευτικές, ακαδημαϊκές, ερευ-
νητικές και επιμορφωτικές ανάγκες στα αντικείμενα του
Εκπαιδευτικού Σχεδιασμού, της Δια Βίου Μάθησης και
Επικοινωνίας και ευρύτερα των Επιστημών της Αγωγής
και της Εκπαίδευσης’’.
2. Μετά την παρ. 4 του άρθρου 2 προστίθεται παρ. 5
ως εξής:
’’5. Το Εργαστήριο Εκπαιδευτικού Σχεδιασμού, Δια Βίου
Μάθησης και Επικοινωνίας έχει ως αποστολή:
- την ανάπτυξη και προώθηση του ερευνητικού έργου
στους γνωστικούς τομείς του Εκπαιδευτικού Σχεδιασμού,
της Διασφάλισης και Βελτίωσης της Ποιότητας Εκπαιδευτικών Προγραμμάτων, Οργανισμών που Μαθαίνουν και
Κοινοτήτων Μάθησης, της Διεθνούς Εκπαιδευτικής Πολιτικής, της Αειφόρου Ανάπτυξης, της Δια Βίου Μάθησης,
της Ενταξιακής Εκπαίδευσης, της Αλληλεπίδρασης και
Επικοινωνίας, της Επιμόρφωσης - Κατάρτισης και της
Αξιολόγησης,
- τη συμβολή στην αρχική κατάρτιση και συνεχή επαγγελματική ανάπτυξη και επιμόρφωση των εκπαιδευτικών,
των εκπαιδευομένων και των στελεχών της εκπαίδευσης
στις αρχές του Εκπαιδευτικού Σχεδιασμού, της Παραγωγικής Σκέψης και της Καινοτομίας, της Δια Βίου Μάθησης,
της Εκπαίδευσης Ενηλίκων, της Επικοινωνίας και Αλληλεπίδρασης, των Δεξιοτήτων Ζωής, της Επιχειρηματικής
Εκπαίδευσης, των Μοντέλων Διοίκησης και Ηγεσίας με
την αξιοποίηση σύγχρονων προσεγγίσεων και των νέων
τεχνολογιών εξ αποστάσεως διδασκαλίας και μάθησης,
- τον συνεχή μετασχηματισμό του Πανεπιστημίου προς
όφελος του ως Οργανισμού που Μαθαίνει (Learning
Organization),
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1528/15.04.2021
- την υποστήριξη του διδακτικού έργου σε μια σειρά
μαθημάτων του προπτυχιακού και μεταπτυχιακού Προγράμματος Σπουδών του ΠΤΔΕ και άλλων Τμημάτων του
ΕΚΠΑ και των λοιπών Ελληνικών Πανεπιστημίων,
- την προώθηση και ανάπτυξη συνεργασιών με Πανεπιστήμια και ερευνητικά κέντρα της Ελλάδας και της
Αλλοδαπής σε τομείς κοινού ενδιαφέροντος,
- την οργάνωση συνεδρίων, ημερίδων, σεμιναρίων,
συμποσίων, εργαστηρίων, εισηγήσεων/διαλέξεων και
άλλων επιστημονικών εκδηλώσεων επικοινωνίας με την
εκπαιδευτική και επιστημονική κοινότητα στην Ελλάδα
και το εξωτερικό,
- την επιμέλεια και έκδοση περιοδικού, συλλογικών
τόμων, πρακτικών συνεδρίων σε ηλεκτρονική ή/και
έντυπη μορφή,
- τη συμμετοχή σε επιστημονικά δίκτυα και προγράμματα που αναφέρονται στα γνωστικά αντικείμενα που
υπηρετεί το Εργαστήριο,
- τη δημιουργία Κοινοτήτων Μάθησης (συναντήσεις
ομάδων μελετητών από συναφή γνωστικά αντικείμενα
με σκοπό την ανταλλαγή απόψεων και εμπειριών, την
ανάπτυξη ιδεών και την παραγωγή νέας γνώσης),
- την ανάπτυξη και υλοποίηση της Μεθοδολογίας Εκπαιδευτικού Σχεδιασμού σε επίπεδο τάξης, σχολείου,
κοινότητας, πολιτείας,
- τον σχεδιασμό, εφαρμογή και αξιολόγηση εκπαιδευτικών προγραμμάτων και την πιστοποίηση διδακτικού
υλικού τόσο συμβατικού όσο και με τη μορφή πολυμέσων (multimedia) στο πλαίσιο της τυπικής και μη τυπικής
εκπαίδευσης,
- την επισκόπηση του πεδίου των Αναλυτικών Προγραμμάτων και των Curricula που εφαρμόζονται και
έχουν κατά καιρούς εφαρμοστεί στην Ελλάδα και στο
εξωτερικό, καθώς και του περιεχομένου των Σχολικών
Εγχειριδίων,
- την ανάπτυξη του αρχείου ελληνικής, ευρωπαϊκής
και διεδνούς εκπαιδευτικής πολιτικής, καθώς και εκπαιδευτικού σχεδιασμού,
- την ανάπτυξη ενός συστήματος συλλογής, διάδοσης
και ανάδειξης Καλών Πρακτικών,
- την προώθηση αξιών που στηρίζονται στη συνεργασία, την επικοινωνία και την αλληλεπίδραση όλου του αν-
θρώπινου δυναμικού που εμπλέκεται με τα αντικείμενα
του Εργαστηρίου και την ενίσχυση της συμμετοχής των
φοιτητών στην πανεπιστημιακή ζωή,
- την υποστήριξη της διδασκαλίας και μάθησης όλου
του φάσματος των ηλικιών στο πλαίσιο της δια βίου μάθησης, καθώς και των επίσημων, των ανεπίσημων και
άτυπων μορφών μάθησης,
- τη διαμόρφωση προϋποθέσεων κοινωνικοποίησης,
αποδοχής και αναγνώρισης του πλουραλισμού και της
ετερότητας ως βασικών χαρακτηριστικών του εκπαιδευτικού και κοινωνικού γίγνεσθαι στο πλαίσιο μιας
εκπαιδευτικής πολιτικής που στηρίζεται στις αρχές της
Ενταξιακής Εκπαίδευσης,
- τη σύνδεση θεωρίας και πράξης μέσω της μελέτης,
υλοποίησης και εποπτείας της Πρακτικής Άσκησης στην
αρχική εκπαίδευση των υποψήφιων εκπαιδευτικών και
στο πλαίσιο της Δια Βίου Μάθησης.
3. Η παρ. 1 του άρθρου 4 αντικαθίσταται, ως εξής:
«1. Κάθε Εργαστήριο διευθύνεται από μέλος του Διδακτικού Ερευνητικού Προσωπικού (Δ.Ε.Π.) του Παιδα-
γωγικού Τμήματος Δημοτικής Εκπαίδευσης του οποίου
το γνωστικό αντικείμενο είναι αντίστοιχο με αυτό του
Εργαστηρίου και που εκλέγεται σύμφωνα με την κείμενη
νομοθεσία».
4. Η παρ. 2 του άρθρου 4 αντικαθίσταται, ως εξής:
’’2. Ο Διευθυντής ασκεί τις αρμοδιότητες που προβλέπονται από την κείμενη νομοθεσία, μεταξύ των οποίων
περιλαμβάνονται ο συντονισμός του διδακτικού (προπτυχιακού - μεταπτυχιακού) και ερευνητικού έργου του
Εργαστηρίου, η κατάρτιση και υποβολή στη Γενική Συνέλευση του Τμήματος του ετήσιου προγράμματος λει-
τουργίας του Εργαστηρίου και η μέριμνα για την τήρησή
του, η μέριμνα για τη στελέχωση, την οικονομική διαχείριση και την κατανομή των χώρων του Εργαστηρίου, η
εισήγηση στη Γενική Συνέλευση του Τμήματος για τον
ορισμό των υπευθύνων για τα αναλώσιμα υλικά και τον
κινητό εξοπλισμό και η υπογραφή κάθε εγγράφου που
διακινεί το Εργαστήριο’’.
5. Η παρ. δ. του άρθρου 6 διαγράφεται.
Κατά τα λοιπά ισχύουν τα άρθρα του εσωτερικού κανονισμού του Εργαστηρίου, όπως αυτός καθορίστηκε
με το π.δ. 234/2002 (Α΄ 213).
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 5 Απριλίου 2021
Ο Πρύτανης
ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ
Ι
Αριθμ. πράξης 603
(4)
Ίδρυση Β’ Αγγειοχειρουργικής Κλινικής στον Τομέα Χειρουργικής της Ιατρικής Σχολής της Σχο-
λής Επιστημών Υγείας του Εθνικού και Καποδιστριακού Πανεπιστημίου Αθηνών (ΕΚΠΑ) και
καθορισμός του εσωτερικού της κανονισμού.
Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Την παρ. 24 του άρθρου 80 του ν. 4009/2011, όπως
προστέθηκε με το άρθρο 96 του ν. 4310/2014, όπως αυτό
αντικαταστάθηκε με το άρθρο 60 του ν. 4386/2016, και
το άρθρο 28Α του ν. 4485/2017, όπως αυτό προστέθηκε
με το άρθρο 51 του ν. 4559/2018.
2. Την υπ’ αρ. 2020022775/18-12-2020 βεβαίωση της
Προϊσταμένης της Γενικής Διεύδυνσης Περιουσίας και
Οικονομικών.
3. Την από 22-12-2020 απόφαση της Συγκλήτου.
4. Την από 29-10-2020 απόφαση της Συνέλευσης της
Ιατρικής Σχολής.
5. Την από 26-10-2020 απόφαση της Γενικής Συνέλευσης του Τομέα Χειρουργικής.
6. Το υπ’ αρ. 11174/27-10-2020 έγγραφο του Διευθυντή του Τομέα Χειρουργικής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1528/15.04.2021
7. Το υπ’ αρ. 52805/11-11-2020 έγγραφο του Προέδρου της Ιατρικής Σχολής.
8. Το γεγονός ότι η ίδρυση της Β’ Αγγειοχειρουργικής
Κλινικής και ο καθορισμός του εσωτερικού της κανονισμού δεν προκαλεί δαπάνη σε βάρος του τακτικού
προϋπολογισμού ή της κρατικής επιχορήγησης του
Ιδρύματος, αποφασίζουμε:
Άρθρο 1
Γνωστικό Αντικείμενο
1. Ιδρύεται στον Τομέα Χειρουργικής της Ιατρικής
Σχολής του Εθνικού και Καποδιστριακού Πανεπιστημίου
Αθηνών, Β΄ Αγγειοχειρουργική Κλινική, η οποία εξυπηρετεί διδακτικές, ερευνητικές και κλινικές ανάγκες στο
γνωστικό αντικείμενο της Αγγειακής και Ενδαγγειακής
χειρουργικής.
2. Στο γνωστικό αντικείμενο της Β΄ Αγγειοχειρουργικής
Κλινικής της Ιατρικής Σχολής του Εθνικού και Καποδιστριακού Πανεπιστημίου Αθηνών, περιλαμβάνονται τα
παρακάτω εξειδικευμένα αντικείμενα με την οργάνωση
και λειτουργία στην κλινική των αντίστοιχων ειδικών μονάδων ως ακολούθως:
- αορτικών παθήσεων,
- εγκεφαλικής ισχαιμίας,
- ισχαιμικών παθήσεων των άκρων.
- φλεβικών παθήσεων, λεμφοιδήματος και αγγειοδυσπλασιών,
- διαβητικού ποδιού,
- αρτηριοφλεβικών προσπελάσεων σε νεφροπαθείς,
- μελέτης και έρευνας των αγγειακών παθήσεων.
Άρθρο 2
Σκοπός
Η Β΄ Αγγειοχειρουργική Κλινική του Τομέα Χειρουργικής της Ιατρικής Σχολής του Εθνικού και Καποδιστριακού
Πανεπιστημίου Αθηνών με τις μονάδες της προσφέρει
εκπαιδευτικό, ερευνητικό και κλινικό έργο και έχει ως
σκοπό:
1. Την κάλυψη των διδακτικών και ερευνητικών αναγκών της Ιατρικής Σχολής, ή και ενδεχομένως άλλων
Σχολών και Τμημάτων του Πανεπιστημίου Αθηνών, σε
προπτυχιακό και μεταπτυχιακό επίπεδο σε θέματα που
εμπίπτουν στα αντικείμενα δραστηριότητας της Κλινικής,
όπως αυτά προσδιορίζονται στο άρθρο 1 της παρούσας.
2. Τον σχεδιασμό και εκτέλεση κλινικών και πειραματικών ερευνητικών προγραμμάτων σχετικά με τα αντικεί-
μενα δραστηριότητας της κλινικής και την κοινοποίηση
αυτών υπό μορφή δημοσιεύσεων η/και ανακοινώσεων
στην ημεδαπή η/και αλλοδαπή.
3. Την οργάνωση μαθημάτων μεταπτυχιακών σπουδών, ελληνικών ή διεθνών συνεδρίων, συμποσίων, σε-
μιναρίων, διαλέξεων στα επιστημονικά αντικείμενα της
Κλινικής.
4. Τη συγγραφή και έκδοση επιστημονικών συγγραμμάτων και βιβλίων, ενημερωτικών φυλλαδίων ή τη χρήση
ηλεκτρονικών διαδικτυακών μέσων και μέσων κοινωνικής δικτύωσης για την κάλυψη εκπαιδευτικών αναγκών
ή ενημέρωσης νοσηλευτικού, παραϊατρικού και ιατρικού
προσωπικού άλλων ειδικοτήτων, αλλά και του κοινού.
5. Τη συνεργασία και ανταλλαγή επιστημονικών γνώσεων με άλλα Ακαδημαϊκά ή Ερευνητικά ιδρύματα της
ημεδαπής ή της αλλοδαπής, καθώς και με επίσημους
Διεθνείς οργανισμούς για εκπαιδευτικούς, ερευνητικούς
ή και ανθρωπιστικούς λόγους.
6. Την υψηλού επιπέδου, σύγχρονη ειδίκευση ιατρών
στο γνωστικό αντικείμενο της κλινικής, καθώς και την
επιμόρφωση ιατρών και άλλων λειτουργών υγείας και
τη συνεχή εκπαίδευση αυτών.
7. Την εφαρμογή προγραμμάτων θεωρητικής και πρακτικής εκπαίδευσης για τους προπτυχιακούς και μετα-
πτυχιακούς φοιτητές καθώς και τους ειδικευόμενους,
επιμορφούμενους στο γνωστικό αντικείμενο της κλινικής ή και σε συναφείς ειδικότητες.
8. Την εξυπηρέτηση διαφόρων κοινωνικών αναγκών,
αν και όποτε ζητείται συγκεκριμένη συνδρομή που
αφορά το γνωστικό αντικείμενο της κλινικής και τη
συνεργασία πολιτειακούς, κοινωνικούς ή επιστημονικούς αρμόδιους φορείς.
9. Την πρόσκληση Ελλήνων και ξένων επιστημόνων,
με σκοπό την εκπαίδευση και τη μετεκπαίδευση των ιατρών, νοσηλευτών και άλλων επαγγελματιών υγείας σε
εδνικό και διεθνές επίπεδο.
10. Την παροχή εξειδικευμένου, υψηλής ποιότητας
κλινικού έργου σε ασθενείς με αγγειακές παθήσεις. Το
προερχόμενο από τις επιστημονικές δραστηριότητες
κλινικό έργο συνίσταται στην κλινική διάγνωση, στην
εργαστηριακή και απεικονιστική διερεύνηση, στην προεγχειρητική προετοιμασία, στην επεμβατική ή/και εγχει-
ρητική θεραπεία καθώς και στην άμεση και απώτερη
μετεγχειρητική φροντίδα.
Άρθρο 3
Προσωπικό
1. Η Β’ Αγγειοχειρουργική Κλινική ΕΚΠΑ, στελεχώνεται
από ιατρικό και λοιπό προσωπικό που υπηρετεί στην
Ιατρική Σχολή του Εθνικού και Καποδιστριακού Πανεπιστημίου Αθηνών και στο νοσοκομείο όπου λειτουργεί.
Το ιατρικό προσωπικό αποτελείται από τον Διευθυντή
και μέλη του Διδακτικού Ερευνητικού Προσωπικού (ΔΕΠ)
του Τομέα Χειρουργικής της Ιατρικής Σχολής, που η επιστημονική τους ενασχόληση εμπίπτει στα διδακτικά,
ερευνητικά και κλινικά ενδιαφέροντα της οικείας κλινικής. Το προσωπικό αυτό συμπληρώνεται με ειδικευόμε-
νους και ειδικευμένους ιατρούς ΕΣΥ που τοποθετούνται
σύμφωνα με τις ισχύουσες διατάξεις. Το λοιπό προσωπικό περιλαμβάνει μέλη Ειδικού Τεχνικού Εργαστηρια-
κού Προσωπικού (Ε.Τ.Ε.Π.) και μέλη του νοσηλευτικού,
διοικητικού, υγειονομικού και λοιπού προσωπικού, του
οποίου το έργο καθορίζεται σύμφωνα με τις εκάστοτε
ανάγκες της οικείας κλινικής.
2. Η τοποθέτηση στην Κλινική των μελών του Διδακτικού Ερευνητικού Προσωπικού και των μελών του
Ειδικού Τεχνικού Εργαστηριακού Προσωπικού γίνεται
με τη διαδικασία των διατάξεων της πανεπιστημιακής
νομοθεσίας, ενώ των υπολοίπων μελών με τις ισχύουσες διατάξεις. Το ωράριο εργασίας του υπηρετούντος
προσωπικού είναι το προβλεπόμενο από τις ισχύουσες
διατάξεις.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1528/15.04.2021
Άρθρο 4
Διοίκηση - Αρμοδιότητες
1. Η Β’ Αγγειοχειρουργική Κλινική της Ιατρικής Σχολής
του Εθνικού και Καποδιστριακού Πανεπιστημίου Αθηνών διευθύνεται από μέλος ΔΕΠ του Τομέα Χειρουργικής
της Ιατρικής Σχολής του Εθνικού και Καποδιστριακού
Πανεπιστημίου Αθηνών, του οποίου το γνωστικό αντικείμενο είναι αντίστοιχο με το γνωστικό αντικείμενο
της Κλινικής και που εκλέγεται σύμφωνα με την κείμενη
νομοθεσία.
2. Ο διευθυντής ασκεί τις αρμοδιότητες που ορίζονται
στην κείμενη νομοθεσία, μεταξύ των οποίων περιλαμβάνονται:
- η κατάρτιση και υποβολή στη Γενική Συνέλευση της
Ιατρικής Σχολής και στη Γενική Συνέλευση του οικείου
Τομέα του ετήσιου προγράμματος λειτουργίας για τις διδακτικές και ερευνητικές δραστηριότητες και η μέριμνα
για την εφαρμογή του,
- η μέριμνα για την υλοποίηση των αποφάσεων των
συλλογικών οργάνων του νοσοκομείου στο οποίο λειτουργεί η Κλινική,
- η μέριμνα για την παροχή νοσηλευτικού έργου,
- η μέριμνα για τη στελέχωση και την οικονομική διαχείριση των εσόδων της κλινικής,
- η μέριμνα για την υποβολή του ετήσιου απολογισμού
των δραστηριοτήτων,
- η εισήγηση στη Γενική Συνέλευση του οικείου Τομέα
και στη Γενική Συνέλευση της Ιατρικής Σχολής για τον
ορισμό υπευθύνων στις ειδικές μονάδες και την ανάθεση
συγκεκριμένου μέρους των διοικητικών υποχρεώσεων
της Κλινικής, για τα αναλώσιμα υλικά, τον κινητό εξοπλισμό. Ο ορισμός των επιστημονικά υπευθύνων στις
ειδικές μονάδες της Κλινικής, γίνεται με κριτήριο την
επιστημονική γνώση, τη μετεκπαίδευση, την εμπειρία
και τη δραστηριότητά τους στο αντικείμενο της οικείας
μονάδας. Οι επιστημονικοί υπεύθυνοι μεριμνούν για την
απρόσκοπτη λειτουργία της μονάδας, στα πλαίσια των
αποφάσεων του διευθυντή και των οδηγιών των οργάνων διοίκησης του νοσοκομείου, στο οποίο λειτουργεί η
Κλινική. Ο διευθυντής μπορεί να καλεί τους υπεύθυνους
των μονάδων όταν συζητούνται θέματα της μονάδας
τους και να αναθέτει συγκεκριμένες αρμοδιότητες σε
αυτούς. Επίσης, μπορεί να συγκροτεί επιτροπές για τη
μελέτη ειδικών θεμάτων. Είναι δυνατός ο ορισμός ενός
επιστημονικού υπευθύνου σε περισσότερες της μιας
μονάδας της κλινικής,
- η εκπροσώπηση της Κλινικής στα επιστημονικά,
διοικητικά και συλλογικά όργανα, καθώς και σε κάθε
άλλη παρουσία της Κλινικής στο Τμήμα Ιατρικής, στο
Πανεπιστημιακό Νοσοκομείο και εκτός αυτών.
Αποφασίζει για κάθε επί μέρους θέμα λειτουργίας της
Κλινικής και υποχρεώσεων του προσωπικού, το οποίο
δεν καλύπτεται από τις διατάξεις των εν ισχύ νόμων, προεδρικών διαταγμάτων και εγκυκλίων και υπογράφει κάθε
εξερχόμενο έγγραφο.
Με απόφασή του, μπορεί να εκχωρεί ορισμένες από
τις αρμοδιότητες του σε στελέχη της Κλινικής.
Άρθρο 5
Εγκατάσταση - Λειτουργία
1. Η κλινική με τις μονάδες της θα εγκατασταθεί και
θα λειτουργήσει σε γενικό νοσοκομείο που θα διαθέτει
την απαραίτητη για την πλήρη λειτουργία της υποδομή.
2. Ο διευθυντής της κλινικής έχει την ευθύνη για την
εν γένει λειτουργία αυτής μετά των μονάδων της, τη
χρησιμοποίηση οργάνων και υλικών και την παραμονή
των εργαζομένων στους χώρους που πραγματοποιούνται πειραματικές μελέτες. Ο διευθυντής ενημερώνει και
εγκρίνει τη διενέργεια κάθε ερευνητικής πειραματικής
εργασίας πριν από τη διεξαγωγή της και καθορίζει την
χωροταξία εγκατάσταση προτεραιότητα χρήσης οργάνων και χώρων όταν δεν υπάρχει σχετική απόφαση.
3. Η χρησιμοποίηση ειδικών οργάνων επιτρέπεται στο
προσωπικό της κλινικής ή σε ερευνητές που έχουν ειδική
επί των οργάνων αυτών εκπαίδευση. Κινητά όργανα και
σκεύη, τα οποία παραδίδονται για τη διεξαγωγή ερευνητικής πειραματικής εργασίας επιστρέφονται, μετά τη χρη-
σιμοποίησή τους, στην κατάσταση που έχουν παραδοδεί.
4. Για την απρόσκοπτη λειτουργία της κλινικής είναι
δυνατόν να συγκροτούνται οι παρακάτω αναφερόμενες
μόνιμες η πρόσκαιρες επιτροπές
- Επιτροπή εκπαίδευσης φοιτητών και επιστημονικών
συγγραμμάτων,
- Επιτροπή εκπαίδευσης - αξιολόγησης ειδικευομένων
ιατρών και συνεχιζόμενης εκπαίδευσης,
- Επιτροπή έρευνας,
- Επιτροπή οικονομικών και περιουσιακών στοιχείων
της κλινικής,
- Επιτροπή χειρουργείου, που ασχολείται με τη διακίνηση των ασθενών στο χειρουργείο, την τήρηση πρα-
κτικών, τη διακίνηση παρασκευασμάτων, καλλιεργειών
κ.λπ.,
- Επιτροπή Αρχείου και πιστοποιητικών,
- Επιτροπή χωροταξίας εγκαταστάσεων και εξοπλισμού,
- Επιτροπή ενδοκλινικών νοσοκομειακών λοιμώξεων,
- Επιτροπή εισαγωγής και διακίνησης ασθενών
Η απόφαση συγκρότησης κάθε επιτροπής με την
οποία ορίζονται τα μέλη της, που προέρχονται από το
προσωπικό της κλινικής του άρθρου 3 εκδίδεται από
τον Διευθυντή της κλινικής, και με την ίδια διαδικασία
καταργούνται οι ανωτέρω επιτροπές ή αντικαθίστανται
τα μέλη τους.
Άρθρο 6
Έσοδα
Η Λειτουργία της Κλινικής δεν θα επιβαρύνει τον τακτικό προϋπολογισμό ή την κρατική επιχορήγηση του
Ιδρύματος. Τα έσοδα της Κλινικής προέρχονται από ιδίους πόρους και ειδικότερα:
1. Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή λογαριασμό
τρίτων.
2. Τη διάθεση ερευνητικών και εν γένει επιστημονικών
προϊόντων.
3. Τις ειδικές εισφορές και χρηματοδοτήσεις από
διεθνείς οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1528/15.04.2021
4. Τις κληρονομιές, τις δωρεές και τις κληροδοσίες που
καταλείπονται στο Πανεπιστήμιο Αθηνών, εφόσον δεν
τίθενται όροι που αντιβαίνουν τους σκοπούς της οικείας
κλινικής και του Εθνικού και Καποδιστριακού Πανεπιστημίου Αθηνών.
5. Τα έσοδα από την παραχώρηση πνευματικών δικαιωμάτων ή διπλωμάτων ευρεσιτεχνίας, προϊόντων που
ανήκουν ή παρήχθησαν στην Κλινική.
Άρθρο 7
Τηρούμενα βιβλία
1. Τα βιβλία και στοιχεία που τηρούνται από την Κλινική είναι τα εξής:
- Πρωτόκολλο εισερχόμενης - εξερχόμενης αλληλογραφίας,
- Βαθμολογία φοιτητών,
- Αρχείο Ασθενών,
- Βιβλίο πρακτικών χειρουργείου,
- Βιβλίο περιουσιακών στοιχείων (Κτηματολόγιο),
- Φάκελοι οικονομικών στοιχείων κάθε έτους,
- Κατάλογος επιστημονικών βιβλίων, περιοδικών και
οργάνων,
- Βιβλίο επιστημονικής δραστηριότητας,
- Βιβλίο μεταβολής προσωπικού,
- Αρχείο υπό δημοσίευση και δημοσιευμένων εργασιών,
- Αρχείο ερευνητικών πρωτοκόλλων και μελετών,
- Αρχείο διδακτορικών διατριβών,
- Βιβλίο πρακτικών καταστροφής άχρηστων υλικών,
- Αρχείο παρεχόμενων ιατρικών γνωμοδοτήσεων.
2. Με απόφαση του διευθυντή μπορεί ακόμη να τηρείται και κάθε άλλο βιβλίο ή στοιχείο, το οποίο κρίνεται
απαραίτητο ή προβλέπεται από ειδικές διατάξεις.
3. Τα παραπάνω στοιχεία μπορούν να κρατούνται και
με τη μορφή ηλεκτρονικών αρχείων σε υπολογιστή.
Άρθρο 8
Τίτλος - Σφραγίδα
1. Ο τίτλος της Κλινικής είναι: «Β’ ΑΓΓΕΙΟΧΕΙΡΟΥΡΓΙΚΗ
ΚΛΙΝΙΚΗ ΤΟΥ ΤΟΜΕΑ ΧΕΙΡΟΥΡΓΙΚΗΣ ΤΗΣ ΙΑΤΡΙΚΗΣ ΣΧΟΛΗΣ ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ ΠΑΝΕΠΙΣΤΗ-
ΜΙΟΥ ΑΘΗΝΩΝ», ο οποίος αναγράφεται σε κάθε έντυπό
της. Αυτός ο τίτλος, καθώς και τα στοιχεία του διευθυντή
της Κλινικής, αναγράφονται στους χώρους του νοσοκομείου, όπου είναι εγκατεστημένη και δραστηριοποιείται
η Κλινική.
2. Η Κλινική χρησιμοποιεί για την αλληλογραφία της
όμοια σφραγίδα με αυτή της Ιατρικής Σχολής και την
προσθήκη του τίτλου της Κλινικής.
3. Ανάλογη σφραγίδα, με τα στοιχεία στην αγγλική
γλώσσα, χρησιμοποιεί η Κλινική για την ξενόγλωσση
αλληλογραφία της και τα έγγραφά της.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 5 Απριλίου 2021
Ο Πρύτανης
ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1528/15.04.2021
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20210201528.pdf | Tokens: 31647]